Den 19-årige mand er en af seks mænd, der tidligere på måneden i forbindelse med en  større politiaktion blev anholdt. De er alle mistænkt for et groft overfald på en taxachauffør, der blev tildelt knytnæveslag og slag med køller eller bat. Taxaen fik desuden punkteret sine dæk og ligeledes tildelt slag med bat eller køller. Det grove overfald på taxachaufføren blev begået 30. maj 2021 klokken tre om natten på Sohngårdsholmsvej i Aalborg. De anholdte er mellem 18 og 32 år, og de er alle bosiddende i Aalborg-området. Politiet vil af hensynet til efterforskningen af den alvorlige sag ikke udtale sig yderligere om sagen, herunder motiv til overfaldet.

Referat:
En 19-årig mand, der blev løsladt efter et grundlovsforhør den 10. juni, skal varetægtsfængsles for medvirken til alvorligt overfald på en taxachauffør på Sohngårdsholmsvej i Aalborg. Det har Vestre Landsret besluttet.